વિઘ્નહર્તા પ્રોડક્શન્સની પ્રથમ ગુજરાતી ફિલ્મ “આવ તારું કરી નાખું” એ રિલીઝના બે થી ત્રણ દિવસમાં જ થિયેટર પર પકડ જમાવી છે. હાસ્યથી ભરપૂર એવી આ ફિલ્મ દર્શકોને મનોરંજન પૂરું પાડવામાં સફળ રહી છે. વર્ષોથી લોકોને પેટ પકડીને હસાવનાર કૉમેડીના ખરા અર્થમાં કિંગ એવા ટીકુ તલસાણિયાનો અભિનય આ ફિલ્મમાં પણ દર્શકોને હસાવી-હસાવીને લોથપોથ કરી નાખે છે તો તેમની સાથે હિન્દી ટેલિવિઝનમાં જાણીતું નામ મનીષા કનોજિયા પણ તેમની પ્રથમ ગુજરાતી ફિલ્મમાં દર્શકોના દિમાગ પર છવાઈ જાય છે. આ સાથે ગુજરાતી ફિલ્મમાં પ્રથમ ડગ માંડનાર ટેલિવિઝન ઇન્ડસ્ટ્રીના લોકલાડીલા પુત્ર તથા પતિના રોલમાં અમર થયેલા એવા અમર ઉપાધ્યાયનો અભિનય વખાણવા લાયક છે તો સાથે-સાથે મોનલ ગજ્જર, આદિત્ય કાપડિયા, તન્વી ઠક્કર તથા તપન ભટ્ટે પણ પોતાના કિરદાર બખૂબી નિભાવ્યા છે . પ્રોડ્યુસર વિકાસ વર્મા તથા સની અગ્રવાલનું આ પ્રથમ ઉત્કૃષ્ટ પગલું છે. આગામી સમયમાં તેઓ ગુજરાતી ફિલ્મ- સિરિયલ સાથે હિન્દી ફિલ્મ-સિરિયલ નિર્માણ કરશે.